Amerikanët të shqetësuar për sigurinë
Sondazhe të reja nga "ABC news" dhe "Washington Post" tregojnë një elektorat që gjithnjë e më shumë po përqendrohet tek çështjet e sigurisë
Mes masave të intensifikuara të sigurisë nga Brukseli në Nju Jork, Presidenti Barack Obama e ashpërsoi tonin ndaj Shtetit Islamik: Një anketë e re tregon se 28 për qind e amerikanëve e radhisin terrorizmin si çështjen kryesore në garën presidenciale të vitit të ardhshëm. Vetëm ekonomia është më prioritare me 33 për qind. Anketa tregon se shumica mbështet intensifikimin e goditjeve ajrore kundër Shtetit Islamik, si edhe shtimin e forcave tokësore në terren. Gjithashtu shumica janë kundër pranimit të refugjatëve në Shtetet e Bashkuara Trajtimi i azilkërkuesve sirianë ishte një çështje që shpërtheu në fushatë Donald Trump: Këtij mesazhi i është bërë jehonë edhe nga administrata e Presidentit Obama, ndërsa përpiqet të qetësojë një publik të alarmuar. Nënpresidenti Joe Biden: Javën e kaluar, Dhoma e Përfaqësuesve votoi për të pezualluar pranimin e refugjatëve sirianë. Senati nuk do ta marrë në shqyrtim këtë çështje për të paktën edhe një javë tjetër dhe ngjarje në shumë pjesë të botës mund të ushtrojnë ndikim për këtë temë.